
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ _ Αρ. Φύλλου 59 

18 Απριλίου 1997 


ΝΟΜΟΣ ΥΠ’ΑΡΙΘ. 2477 

Συνήγορος του Πολίτη και Σώμα Επιθεωρητών- 
Ελεγκτών Δημόσιας Διοίκησης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

ΚΕΦΑΛΑΙΟ Α' 

Ο ΣΥΝΗΓΟΡΟΣ ΤΟΥ ΠΟΛΙΤΗ 
Άρθρο 1 

Ίδρυση - Αποστολή 

1. Συνιστάται ανεξάρτητη διοικητική ΰρχή που ονο¬ 
μάζεται "Συνήγορος του Πολίτη" και έχει ως αποστολή 
τη διαμεσολάβηση μεταξύ των πολιτών και των δημοσίων 
υπηρεσιών, των οργανισμών τοπικής αυτοδιοίκησης, των 
Ν.Π.Δ.Δ. και των επιχειρήσεων κοινής ωφέλειας, όπως 
αυτές καθορίζονται στο άρθρο 3 παρ. 1 του παρόντος, 
για την προστασία των δικαιωμάτων του πολίτη, την 
καταπολέμηση της κακοδιοίκησης και την τήρηση της 
νομιμότητας. 

2. Ο Συνήγορος του Πολίτη δεν υπόκειται σε έλεγχο 
από κυβερνητικό όργανο ή διοικητική αρχή. 

3. Ο Συνήγορος του Πολίτη επικουρείται από τέσσερις 
(4) Βοηθούς Σ.υνηγόρους. Κατά την άσκηση των καθη¬ 
κόντων τους απολαύουν προσωπικής και λειτουργικής 
ανεξαρτησίας. 

Ο Συνήγορος του Πολίτη κοι οι Βοηθοί Συνήγοροι 
δεν ευθύνονται, δεν διώκονται και δεν εξετάζονται γιο 
γνώμη·που διατύπωσαν ή πράξη που εξετέλεσαν κατά 
την -άσκηση των καθηκόντων τους. Δίωξη επιτρέπεται 
κατόπιν εγκλήσεως μόνο για συκοφαντική δυσφήμηση, 
εξύβριση ή παραβίαση του απορρήτου. 

Ο Συνήγορος του Πολίτη, οι Βοηθοί Συνήγοροι, οι 
ειδικοί επιστήμονες και οι αποσπασμένοι υπάλληλοι με 
προσόντα ειδικών επιστημόνων, σε περίπτωση που 


διώκονται ή ενάγονται για πράξη ή παράλειψη κατά την 
εκτέλεση των καθηκόντων τους, μπορεί να παρίστανται 
ενώπιον των δικαστηρίων με μέλη του Νομικού Συμ¬ 
βουλίου του Κράτους. 

4. Ο Συνήγορος του Πολίτη υποστηρίζεται από τριάντα 
(30) ειδικούς επιστήμονες, σαράντα (40) αποσπασμένους 
υπαλλήλους με προσόντα ειδικού επιστήμονα και Γραμ¬ 
ματεία. 

5. Οι απαιτούμενες πιστώσεις για τη λειτουργία της 
αρχής εγγράφονται σε ειδικό φορέα, που ενσωματώ¬ 
νονται στον ετήσιο προϋπολογισμό του Υπουργείου 
Εσωτερικών, Δημόσιας Διοίκησης και Αποκέντρωσης. 
Διατάκτης της δαπάνης είναι ο Συνήγορος του Πολίτη 
ή ο αναπληρωτής του. 

Άρθρο 2 
Εκλογή - Θητεία 

1. Ως Συνήγορος του Πολίτη και Βοηθοί Συνήγοροι 
επιλέγονται πρόσωπα εγνωσμένου κύρους, που διαθέ¬ 
τουν υψηλή επιστημονική κατάρτιση και απολαύουν ευ- 
ρείας κοινωνικής αποδοχής. 

2. Ο Συνήγορος του -Πολίτη επιλέγεται από το Υ¬ 
πουργικό Συμβούλιο μετά από προηγούμενη γνώμη της 
Επιτροπής Θεσμών και Διαφάνειας, σύμφωνα με τα 
οριζόμενα στον Κανονισμό της Βουλής και διορίζεται 
με προεδρικό διάταγμα. 

Οι Βοηθοί Συνήγοροι, μεταξύ των οποίων και ο ανα¬ 
πληρωτής του Συνηγόρου του Πολίτη, διορίζονται με 
απόφαση του Υπουργού Εσωτερικών, Δημόσιος Διοί¬ 
κησης και Αποκέντρωσης, μετά από πρόταση του Συ¬ 
νηγόρου του Πολίτη, 

Αναπλήρωση του Συνηγόρου του Πολίτη χωρεί εφόσον 
αδυνατεί να ασκήσει τα καθήκοντά του για οποιονδήποτε 
λόγο. 

3. Η θητεία του Συνηγόρου του Πολίτη και των Βοηθών 
Συνηγόρων είναι πενταετής. Επανεκλογή του ίδιου προ¬ 
σώπου ως Συνηγόρου του Πολίτη δεν επιτρέπεται. Η 

πρόωρη λήξη της θητείας του Συνηγόρου του Πολίτη, 
για οποιονδήποτε λόγο, επιφέρει αυτοδίκαια και τη λήξη 
της θητείας των Βοηθών Συνηγόρων, 

4. Ο Συνηγόρος του Πολίτη δύναται να παυθεί με 
προεδρικό διάταγμα, που εκδίδεται ύστερα από πρόταση- 
του Υπουργικού Συμβουλίου και προηγούμενη γνώμη 
της Επιτροπής Θεσμών και Διαφάνειας, για ανικανότητα 
εκτέλεσης των καθηκόντων του λόγω νόσου ή αναπη¬ 
ρίας. σωματικής ή πνευματικής. 

Οι Βοηθοί Συνήγοροι μπορεί να παυθούν με απόφαση 
του Υπουργού Εσωτερικών, Δημόσιας Διοίκησης και 
Αποκέντρωσης, μετά από πρόταση του Συνηγόρου του 
Πολίτη για ανικανότητα εκτέλεσης των καθηκόντων 
τους, λόγω νόσου ή αναπηρίας, σωματικής ή πνευμα¬ 
τικής, καθώς και για ανεπάρκεια κατά την άσκηση των 
καθηκόντων τους. 

5. Κατά τη διάρκεια της θητείας του Συνηγόρου του 
Πολίτη και των Βοηθών Συνηγόρων αναστέλλεται η 
άσκηση οποιουδηποτε άλλου δημοσίου λειτουργήματος 
Ο Συνήγορος του Πολίτη και οι Βοηθοί Συνήγοροι δεν 
επιτρέπεται να ασκούν καμία επαγγελματική δραστη¬ 
ριότητα ή να αναλαμβάνουν άλλα καθήκοντα, αμειβομενα 
ή μη, στο δημόσιο ή ιδιωτικό τομέα. 

6. Βουλευτής που εκλέγεται ως Συνήγορος του Πολίτη 
ή Βοηθός Συνήγορος οφείλει να παραιτηθεί από τη 
βουλευτική ιδιότητα προτού αναλάβει καθήκοντα, 

7. Οι αποδοχές του Συνηγόρου του Πολίτη και των 
Βοηθών Συνηγόρων καθορίζονται με κοινή απόφαση 
των Υπουργών Εσωτερικών. Δημόσιας Διοίκησης και 
Αποκέντρωσης και Οικονομικών, κατά παρέκκλιση των 
διατάξεων που ισχύουν. 

Άρθρο 3 
Αρμοδιότητες 

1 Ο Συνήγορος του Πολίτη είναι αρμόδιος για θέματα 
που ανάγονται στις υπηρεσίες: α) του Δημοσίου, β) των 
οργανισμών τοπικής αυτοδιοίκησης α' και β' βαθμίδας, 
γ) των λοιπών νομικών προσώπων δημοσίου δικαίου και 
δ) των επιχειρήσεων κοινής ωφέλειας που απασχολού¬ 
νται με: ί) τη διύληση και διανομή ύδατος, την αποχέ¬ 
τευση και απαγωγή ακάθαρτων υδάτων και λυμάτων, 
ϋ) Τη διανομή ηλεκτρικού ρεύματος καί καυσίμου αερίου, 
ίιί) τη μεταφορά προσώπων και αγαθών από την ξηρά, 
τη θάλασσα και τον αέρα και ιν) τις τηλεπικοινωνίες 
και τα ταχυδρομεία. Όπου στον παρόντα νόμο αναφέ- 
ρετοι ο όρος "δημόσια υπηρεσία - ή "δημόσιες υπηρεσίες" 
νοούνται ο« αναφερόμενες στο προηγούμενο εδάφιο 
της παραγράφου αυτής. 

Στην αρμοδιότητό του δεν υπάγονται οι υπουργοί και 
υφυπουργοί ως προς ης πράξεις που ανάγονται στη 
διαχείριση της πολιτικής λειτουργίας, τα θρησκευτικά 
νομικά πρόσωπα δημοσίου δικαίου, οι δικαστικές αρχές, 
οι στρατιωτικές υπηρεσίες ως προς τα θέματα που 
αφορούν την εθνική άμυνα και ασφάλεια, η Εθνική 
Υπηρεσία Πληροφοριών, οι υπηρεσίες του Υπουργείου 
Εξωτερικών για δραστηριότητες που ανάγονται στην 
εξωτερική πολιτική ή στις διεθνείς σχέσεις της Χώρας, 
το Νομικό Συμβούλιο του Κρότους και οι ανεξάρτητες 
διοικητικές αρχές ως προς την κύρια λειτουργία τους. 
Ο Συνήγορος του Πολίτη δεν επιλαμβάνεται υποθέ¬ 


σεων που αφορούν την κρατική ασφάλεια. Δεν υπάγονται 
επίσης στην αρμοδιότητά του θέματα που αφορούν την 
υπηρεσιακή κατάσταση του προσωπικού των δημοσίων 
υπηρεσιών, 

2. Ο Συνήγορος του Πολίτη ερευνά ατομικές διοικη¬ 
τικές πράξεις ή παραλείψεις ή υλικές ενέργειες οργάνων 
των δημοσίων υπηρεσιών που παραβιάζουν δικαιώματα 
ή προσβάλλουν νόμιμα συμφέροντα φυσικών ή νομικών 
προσώπων, 

Ιδίως ερευνά ης περιπτώσεις κατά τις οποίες όργανο 
δημόσιας υπηρεσίας, ατομικό ή συλλογικό: 

ι) προσβάλλει, με πράξη ή παράλειψη, δικαίωμα ή 
συμφέρον προστατευόμενο από το Σύνταγμα και το 
νΟμο, , 

«) αρνείται να εκπληρώσει συγκεκριμένη υποχρέωση 
που επιβάλλεται από τελεσίδικη δικαστική απόφαση, 
ιιι} αρνείται να εκπληρώσει συγκεκριμένη υποχρέωση 
που επιβάλλεται άπό διάταξη νόμου ή από ατομική 
διοικητική πράξη, 

ιν) ενεργεί ή παραλείπει νόμιμη οφειλώμενη ενέργεια, 
κατά παράβαση των αρχών της χρηστής διοίκησης και 
της διαφάνειας ή κατά κατάχρηση εξουσίας. 

3. Ο Συνήγορος του Πολίτη δεν επιλαμβάνεται υπο¬ 
θέσεων που εκκρεμούν ενώπιον δικαστικής αρχής. 

4. Ο Συνήγορος του Πολίτη συντονίζει το έργο των 
Βοηθών Συνηγόρων. Επίσης, εποπτεύει και κατευθύνει 
τους ειδικούς επιστήμονες και το προσωπικό της Γραμ- 
μοτείας. 

Είναι πειθαρχικός προϊστάμενος του επιστημονικού 
και διοικητικού προσωπικού και μπορεί να επιβάλλει 
ποινή επίπληξης ή προστίμου έως τις οποδοχές ενός 
(1) μηνός. 

Μπορεί να εξουσιοδοτεί έναν η περισσότερους από 
τους Βοηθούς Συνηγόρους και τους προϊσταμένους 
υπηρεσιακών μονάδων να υπογράφουν έγγραφα ή να 
προβαίνουν σε άλλες ενέργειες. 

5. Ο Συνήγορος του Πολίτη συντάσσει ετήσια έκθεση, 
στην οποία εκθέτει το έργο της Αρχής, παρουσιάζει 
τις σημαντικότερες υποθέσεις και διατυπώνει προτάσεις 
για τη βελτίωση των δημόσιων υπηρεσιών και αναγκαίες 
νομοθετικές ρυθμίσεις, 

Η έκθεση του Συνηγόρου του Πολίτη υποβάλλεται το 
Μάρτιο κάθε έτους στον Πρωθυπουργό και τον Πρόεδρο 
της Βουλής και κοινοποιείται στον Υπουργό Εσωτερικών, 
Δημόσιας Διοίκησης και Αποκέντρωσης. Ο Συνήγορος 
του Πολίτη μπορεί να υποβάλλει στον Πρωθυπουργό, 
τον Πρόεδρο της Βουλής και να κοινοποιεί στον κατά 
περίπτωση αρμόδιο υπουργό, εκθέσεις κατά τη διάρκεια 
του έτους. Η ετήσια έκθεση του Συνηγόρου συζητείται 
σε ειδική συνεδρίαση της Ολομέλειας της Βουλής κατά 
τα προβλεπόμενα στον Κανονισμό της και δημοσιεύεται 
σε ειδική έκδοση του Εθνικού Τυπογραφείου. 

Άρθρο 4 

Διαδικασία έρευνας 

1, Ο Συνήγορος του Πολίτη επιλαμβάνεται κάθε θέ¬ 
ματος που εμπίπτει σας αρμοδιότητες του, ύστερα από 
ενυπόγραφη αναφορά κάθε άμεσα ενδιαφερομένου φυ¬ 
σικού ή νομικού προσώπου ή ενώσεως. προσώπων. 
Επίσης, δύναται να επιληφθεί αυτεπαγγέλτως υποθέ- 

σεων που έχουν προκαλέσει ιδιαίτερο ενδιαφέρον της 
κοινής γνώμης. 

2. Ο Συνήγορος του Πολίτη δεν επιλαμβάνεται πε¬ 
ριπτώσεων, κατά τις οποίες η διοικητική ενέργεια έχει 
γεννήσει δικαιώματα ή έχει δημιουργήσει ευνοϊκές κα¬ 
ταστάσεις υπέρ τρίτων, που ανατρέπονται μόνο με 
δικαστική απόφαση, εκτός εάν προφανώς συντρέχει 
παρανομία ή έχουν σχέση κατά το κύριο αντικείμενό 
τους με την προστασία του περιβάλλοντος. 

3. Η αναφορά υποβάλλεται μέσα σε έξι (6) μήνες 
αφότου ο ενδιαφερόμενος έλαβε γνώση των ενεργειών 
ή παραλείψεων για τις οποίες προσφεύγει στο Συνήγορο 
του Πολίτη, καταχωρείται δε σε ειδικό μητρώο. Η υ¬ 
ποβολή της δεν εξαρτάται από την παράλληλη άσκηση 
αίτησης θεραπείας ή ιεραρχικης προσφυγής και δεν 
διακόπτει ούτε αναστέλλει τις προβλεπόμενες από το 
νόμο προθεσμίες για την άσκηση ενδίκου μέσου ή 
βοηθήματος. Σε περίπτωση που ασκηθεί ενδικοφανής 
προσφυγή, ο Συνήγορος του Πολίτη δεν επιλαμβάνεται 
του θέματος πριν αποφασίσει το αρμόδιο όργανο ή 
παρέλθει άπρακτη προθεσμία τριών (3) μηνών από την 
άσκηση της προσφυγής. 

Ο Συνήγορος του Πολίτη δύναται με πράξη του να 
θέτει στο αρχείο αναφορά που κρίνεται προφανώς 
αόριστη, αβάσιμη ή ασήμαντη. 

4. Ο Συνήγορος του Πολίτη δύναται Κατά την έρευνα 
των υποθέσεων να ζητά τη συνδρομή του Σώματος 
Επιθεωρητών - Ελεγκτών Δημόσιας Διοίκησης. 

5. Ο Συνήγορος του Πολίτη μπορεί να ζητά από τις 
δημόσιες υπηρεσίες κάθε πληροφορία, έγγραφο ή άλλο 
αποδεικτικό στοιχείο για την υπόθεση, να εξετάζει 
πρόσωπα, να ενεργεί αυτοψία και να παραγγέλλει πραγ¬ 
ματογνωμοσύνη. Κατά την εξέταση εγγράφων και άλλων 
αποδεικτικών στοιχείων, που βρίσκονται στη διάθεση 
δημοσίων υπηρεσιών, δεν μπορεί να αντιταχθεί ο χα¬ 
ρακτηρισμός τους ως απόρρητο, εκτός εάν αφορούν 
την εθνική άμυνα, την κρατική ασφάλεια και τις διεθνείς 
σχέσεις της χώρας. Ολες οι δημόσιες υπηρεσίες ο¬ 
φείλουν να διευκολύνουν με κάθε τρόπο την έρευνα. 
Η μη σύμπραξη δημόσιας υπηρεσίας στη διεξαγωγή της 
αποτελεί αντικείμενο ειδικής έκθεσης του Συνηγόρου 
του Πολίτη προς τον καθ' ύλην αρμόδιο υπουργό. 

6. Μετά το πέρας της έρευνας ο Συνήγορος του 
Πολίτη συντάσσει πόρισμα το οποίο γνωστοποιεί στον 
καθ' ύλην αρμόδιο υπουργό και τις αρμόδιες υπηρεσίες, 
διαμεσολαβεί δε με κάθε πρόσφορο τρόπο για την 
επίλυση του προβλήματος του πολίτη. Ο Συνήγορος 
του Πολίτη στις προτάσεις του προς τις υπηρεσίες 
μπορεί να θέτει προθεσμία, μέσα στην οποία οφείλουν 
να τον ενημερώσουν για τις ενέργειές τους σχετικά 
με την εφαρμογή των προτάσεών του ή για τους λόγους 
που δεν επιτρέπουν την αποδοχή τους. Ο Συνήγορος 
του Πολίτη μπορεί να δημοσιοποιήσει τη μη αποδοχή 
των προτάσεών του, εφόσον κρίνει ότι δεν αιτιολογείται 
επαρκώς. 

7. Ο Συνήγορος του Πολίτη ενημερώνει, σε κάθε 
περίπτωση, τον ενδιαφερόμενο για την τύχη της υπο- 
θέσεώς του. 

8. Ο Συνήγορος του Πολίτη, οι Βοηθοί Συνήγορος οι 
ειδικοί επιστήμονες, οι αποσπασμένοι υπάλληλοι με 
προσόντα ειδικού επιστήμονα και το προσωπικό της 
Γραμματείας υπέχουν καθήκον εχεμύθειας για έγγραφα 


και στοιχεία, των οποίων λαμβάνουν γνώση στο πλαίσιο 
της έρευνας και είναι απόρρητα σύμφωνα με τις κείμενες 
διατάξεις ή εξαιρούνται από το δικαίωμα γνώσης των 
διοικητικών εγγράφων, κατά το άρθρο 16 του ν. 1599/ 
1986 και κάθε άλλη συναφή διάταξη. 

9. Αρνηση λειτουργού ή υπαλλήλου ή μέλους διοί¬ 
κησης να συνεργασθεί με το Συνήγορο του Πολίτη, 
κατά τη διεξαγωγή της έρευνας, συνιστά πειθαρχικό 
παράπτωμα παράβασης καθήκοντος, για δε το μέλη 
διοίκησης λόγο αντικατάστασής τους. Αν κατά την 
έρευνα διαπιστωθεί παράνομη συμπεριφορά λειτουργού, 
υπαλλήλου ή μέλους διοίκησης, ,ο Συνήγορος του Πολίτη 
διαβιβάζει την έκθεση στο αρμόδιο όργανο και μπορεί 
να προκαλέσει την πειθαρχική δίωξη του υπαιτίου ή να 
προτείνει τη λήψη άλλων μ$χρων, αν ο υπαίτιος δεν 
υπόκειται σε πειθαρχικό έλεγχο. Ο Συνήγορος του 
Πολίτη μπορεί να τάσσει εύλογη προθεσμία ενόψει των 
περιστάσεων, μετά την άπρακτη παρέλευση της οποίας 
παραγγέλλει ο ίδιος τον έλεγχα. Ο Συνήγορος του 
Πολίτη μπορεί επίσης σε σοβαρές περιπτώσεις να 
προκαλέσει με έγγραφό του προς το αρμόδιο όργανο 
την πειθαρχική δίωξη του υπαίτιου λειτουργού ή υπαλ¬ 
λήλου για την ανωτέρω παράλειψη άσκησης του εν- 
δεικνυόμενου ελέγχου. Αν προκύπτει από εκθέσεις του 
Συνηγόρου του Πολίτη ότι λειτουργός ή υπάλληλος 
δημόσιας υπηρεσίας παρακωλύει, για δεύτερη φορά 
εντός τριετίας, το έργο της έρευνας ή αρνείται χωρίς 
σοβαρό λόγο να συμπράξει στην επίλυση του προβλή¬ 
ματος, μπορεί να του επιβληθεί η ποινή οριστικής 
παύσης, 

10. Αν προκύψουν αποχρώσες ενδείξεις για τέλεση 
αξιόποινης πράξης από λειτουργό, υπάλληλο ή μέλος 
διοίκησης, ο Συνήγορος του Πολίτη διαβιβάζει την 
έκθεση και στον αρμόδιο εισαγγελέα. 

Άρθρο 5 

Ειδικοί Επιστήμονες - Γραμματεία 

1- Συνιστώνται τριάντα (30) θέσεις ειδικού επιστημο¬ 
νικού προσωπικού, κατά την έννοια της παρ. 2 του 
άρθρου 25 του ν. 1943/1991, με σύμβαση εργασίας 
ιδιωτικού δικαίου διάρκειας πέντε (5) ετών που μπορεί 
να ανανεώνεται. Η πλήρωση των θέσεων γίνεται ύστερα 
από δημόσια πρόσκληση του Συνηγόρου του Πολίτη 
για υποβολή υποψηφιότητας. 

Η προεπιλογή μεταξύ αυτών που υπέβαλαν υποψη¬ 
φιότητα γίνεται από το Συνήγορο του Πολίτη, η δε 
επιλογή ανατίθεται σε πενταμελή επιτροπή, η σύνθεση 
της οποίας ορίζεται από το Συνήγορο του Πολίτη. Η 
επιτροπή αποτελεϊται από το Συνήγορο του Πολίτη, 
δύο Βοηθούς Συνηγόρους, έναν καθηγητή πανεπιστη¬ 
μίου και ένα ανώτατο δικαστικό λειτουργό. Η επιτροπή 
αξιολογεί τα τυπικά και ουσιαστικά προσόντα των υ¬ 
ποψηφίων και την προσωπικότητά τους με δημόσια 
συνέντευξή. Κάθε αναγκαία λεπτομέρεια για τη διαδι¬ 
κασία πρόσληψης του προσωπικού καθορίζεται απά τον 
κανονισμό λειτουργίας της Αρχής. 

Στις ανωτέρω θέσεις μπορεί να προσλαμβάνονται με 
την ίδια διαδικασία δικηγόροι, κατά παρέκκλισή των 
κειμένων διατάξεων. Η πρόσληψη δικηγόρου συνεπά¬ 
γεται αναστολή του δικηγορικού λειτουργήματος. 

Η πρόσληψη του ειδικού επιστημονικού προσωπικού 



1132 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


γίνεται με απόφαση του Υπουργού Εσωτερικών, Δημό¬ 
σιας Διοίκησης και Αποκέντρωσης. 

2. Στο Συνήγορο του Πολίτη αποσπώνται έως σαράντα 
(40) μόνιμοι ή με σύμβαση εργασίας ιδιωτικού δικαίου 
αορίστου χρόνου υπάλληλοι του Δημοσίου, Ν.Π.Δ.Δ., 
τραπεζών ελεγχομένων από το Δημόσιο ή άλλων φο¬ 
ρέων του δημόσιου τομέα που συγκεντρώνουν τα προ¬ 
σόντα της παρ. 2 του άρθρου 25 του ν. 1943/1991 ή 
υπάλληλοι ΠΕ του δημόσιου τομέα με οκταετή τουλά¬ 
χιστον υπηρεσία. Η απόσπαση των υπαλλήλων γίνεται 
με ανάλογη εφαρμογή των διατάξεων του πρώτου και 
δεύτερου εδαφίου της προηγούμενης παραγράφου. Η 
απόσπαση διενεργείται με κοινή απόφαση του Υπουργού 
Εσωτερικών, Δημόσιας Διοίκησης και Αποκέντρωσης και 
του οικείου υπουργού χωρίς! γνώμη του υπηρεσιακού 
συμβουλίου, κατά παρέκκλιση των κειμένων διατάξεων. 

Η διάρκεια της απόσπασης ορίζεται τριετής και δύναται 
να ανανεώνεται για μια ακόμη φορά. 

3= Στην Αρχή λειτουργεί Γραμματεία της οποίας 
προΐσταται διευθυντής. Ως διευθυντής επιλέγεται από 
το Συνήγορο του Πολίτη μόνιμος υπάλληλος που συ¬ 
γκεντρώνει ης προϋποθέσεις του άρθρου 36 του ν. 
2190/1994. 

Ο διευθυντής επιλέγεται από το Συνήγορο του Πολίτη 
για τρία χρόνια μεταξύ όσων έχουν υποβάλει υποψη¬ 
φιότητα, μετά από δημόσια ανακοίνωση" Ο διευθυντής 
αποσπάται για τρία χρόνια’ με απόφαση^ του Υπουργού 
Εσωτερικών, Δημόσιας Διοίκησης και Αποκέντρωσης 
χωρίς γνώμη του υπηρεσιακού συμβουλίου, κατά πα¬ 
ρέκκλιση των κειμένων διατάξεων. 

4. Κατά την πρώτη εφαρμογή του παρόντος νόμου 
η πλήρωση των θέσεων της Γραμματείας μπορεί να 
γίνει με μετάταξη ή με απόσπαση υπαλλήλων από 
δημόσιες υπηρεσίες, μετά από δημόσια ανακοίνωση. Οι 
αποσπώμενοι πρέπει να κατέχουν τα προσόντα της 
θέσης στην οποία αποσπώνται. Η μετάταξη ή απόσπαση 
αποφασίζεται με κοινή πράξη του Υπουργού Εσωτερι¬ 
κών, Δημόσιας Διοίκησης και Αποκέντρωσης και του 
οικείου υπουργού, χωρίς γνώμη υπηρεσιακού ή άλλου 
συμβουλίου, κατά παρέκκλιση από τις κείμενες γενικές 
και ειδικές διατάξεις. Η απόσπαση ανακαλείται οποτε¬ 
δήποτε και πάντως με την πλήρωση της αντίστοιχης 

• θέσης. 

5. Για τις θέσεις των προϊσταμένων των υπηρεσιακών 
μονάδων της Γ ραμματείας μπορεί να επιλεγούν και 
υπάλληλοι με απόσπαση. Η απόσπαση λήγει αυτοδικαίως 
με ανάκλησή της. 

6. Με κοινή απόφαση των Υπουργών Εσωτερικών, 
Δημόσιας Διοίκησης και Αποκέντρωσης και Οικονομικών 
καθορίζονται οι αποδοχές των τριάντα (30) ειδικών 
επιστημόνων που προσλαμβάνονται κατά την παρ. 1 
του άρθρου 5 του παρόντος νόμου. Οι αποδοχές αυτές 
δεν μπορεί να είναι μικρότερες από τις προβλεπόμενες 
στο άρθρο 92Α του Κώδικα περί Δικηγόρων. 

Οι υπάλληλοι που αποσπώνται σύμφωνα με την πα¬ 
ράγραφο 2 του παρόντος άρθρου λαμβάνουν το μισθό 
και όλες τις τυχόν επιπλέον τακτικές αποδοχές, καθώς 
και τα κάθε είδους τακτικά επιδόματα της οργανικής 
τους θέσης που καταβάλλονται πάγια και τα οποία 
εξακολουθούν να καταβάλλονται από την ύπηρεσία, από 
την οποία αποσπώνται. Επίσης, λαμβάνουν ειδική πρό¬ 
σθετη αμοιβή που ορίζεται κατά παρέκκλιση από τις 


κείμενες διατάξεις, με κοινή απόφαση των Υπουργών 
Εσωτερικών, Δημόσιας Διοίκησης και Αποκέντρωσης και 
Οικονομικών. 

7. Το υπηρεσιακό συμβούλιο των υπαλλήλων της 
Αρχής συγκροτείται με απόφαση του Συνηγόρου του 
Πολίτη από ένα Βοηθό Συνήγορο, ως πρόεδρο, με 
αναπληρωτή του επίσης Βοηθό Συνήγορο, δύο τακτικά 
μέλη, με αντίστοιχα αναπληρωματικά και δύο αιρετούς 
εκπροσώπους του προσωπικού της Αρχής. Κατά τα 
λοιπά, εφαρμόζονται οι διατάξεις του Υπαλληλικού Κώ¬ 
δικα, όπως ισχύουν κάθε φορά. 

8. Το προσωπικό της Αρχής υπάγεται, ως προς την 
επικουρική του ασφάλιση, στο Ταμείο Αρωγής Υπαλ¬ 
λήλων Υπουργείου Εξωτερικών, Προεδρίας της Κυβέρ¬ 
νησης και Πολιτισμού. Εξαιρούνται οι δικηγόροι που 
προσλαμβάνονται ως ειδικοί επιστήμονες. Ως προς 
αυτούς ισχύει η ειδική επικουρική ασφάλιση του Ταμείου 
τους. 

9. Η οργάνωση και η λειτουργία της Αρχής, η κατανομή 
του ειδικού επιστημονικού προσωπικού, η οργάνωση 
της Γ ραμματείας, ο αριθμός των θέσεων του προσωπικού 
και η κατανομή τους στις κεντρικές υπηρεσιακές μο¬ 
νάδες και στα περιφερειακά γραφεία, η κατανομή του 
προσωπικού σε κλάδους και ειδικότητες και κάθε άλλη 
αναγκαία λεπτομέρεια ρυθμίζονται στον κανονισμό λει¬ 
τουργίας της Αρχής. Ο κανονιομός αυτός θεσπίζεται 
με προεδρικό διάταγμα, που εκδίδεται ύστερα από 
πρόταση του Υπουργού Εσωτερικών, Δημόσιας Διοίκη¬ 
σης και Αποκέντρωσης μετά από σύμφωνη γνώμη του 
Συνηγόρου του Πολίτη. 

ΚΕΦΑΛΑΙΟ Β' 

Σώμα Επιθεωρηιώγ-Ελεγκτών Δημόσιας Διοίκησης 
Άρθρο 6 

Ίδρυση-Συγκρότηση 

1, Συνιστάται Σώμα Επιθεωρητών-Ελεγκτών Δημόσιας 
Διοίκησης (Σ.Ε.Ε.Δ.Δ.}. με αρμοδιότητα τη διενέργεια 
επιθεωρήσεων, έκτακτων ελέγχων και ερευνών με σκοπό 
τη διασφάλιση της εύρυθμης και αποτελεσματικής λει¬ 
τουργίας της διοίκησης, ιδίως δε την επισήμανση φαι¬ 
νομένων κακοδιοίκησης, αδιαφανών διαδικασιών, ανα¬ 
ποτελεσματικότητας, χαμηλής παραγωγικότητας και 
ποιότητας των παρεχόμενων υπηρεσιών. Το Σ Ε.Ε.Δ.Δ. 
είναι όργανο εσωτερικού ελέγχου της Δημόσιας Διοί¬ 
κησης που υπάγεται στον Υπουργό Εσωτερικών, Δη¬ 
μόσιας Διοίκησης και Αποκέντρωσης. Στην αρμοδιότητα 
του υπάγεται ο έλεγχος των υπηρεσιών: α) Του Δη¬ 
μοσίου, β) των οργανισμών τοπικής αυτοδιοίκησης α 
και β βαθμίδας και των επιχειρήσεών τους και γ) των 
λοιπών νομικών προσώπων δημοσίου δικαίου. Το Σ.Ε.Ε.Δ.Δ. 
δεν επιλαμβάνεται θεμάτων που εμπίπτουν στην αρμο¬ 
διότητα των ανεξάρτητων διοικητικών αρχών και του 
Σώματος Οικονομικών Επιθεωρητών του Υπουργείου 
Οικονομικών. 

2. Το Σ.Ε.Ε.Δ.Δ. συγκροτείται από το Γενικό Επιθεω¬ 
ρητή και πενήντα (50) Επιθεωρητές-Ελεγκτές, οι οποίοι 
είναι μόνιμοι υπάλληλοι, αποοπώμενοι, κατά παρέκκλιση 
από τις κείμενες διατάξεις, από δημόσιες υπηρεσίες, 
Ν.Π.Δ.Δ. και Ο.Τ.Α., κοτηγορίος ΠΕ με βαθμό Α' ή 
απόφοιτοι της Εθνικής Σχολής Δημόσιος Διοίκησης με 

διετή τουλάχιστον υπηρεσία, οι οποίοι έχουν διακριθεί 
για την επαγγελματική τους κατάρτιση, την υπηρεσιακή 
επίδοση και το ήθος τους. Ειδικά για το Γενικό Επι¬ 
θεωρητή απαιτείται ακόμη να έχει τα προσόντα προ- 
κειμένου να επιλεγεί προϊστάμενος γενικής διεύθυνσης 
δημόσιας υπηρεσίας. 

3 Ο Γενικός Επιθεωρητής και οι Επιθεωρητές-Ελε- 
γκτές Δημόσιας Διοίκησης αποσπώνται με απόφαση του 
Υπουργού Εσωτερικών. Δημόσιας Διοίκησης και Απο¬ 
κέντρωσης ύστερα από ιδιαίτερη για κάθε περίπτωση 
δημόσια πρόσκληση προς υποβολή υποψηφιοτήτων. Η 
πρόσκληση δημοσιεύεται σε δύο τουλάχιστον ημερήσιες 
εφημερίδες ευρείας κυκλοφορίας και κοινοποιείται οε 
όλες τις υπηρεσίες της παρ. 1 του άρθρου 14 του ν. 
2190/1994. 

Ο Γενικός Επιθεωρητής επιλέγεται από το Ειδικό 
Υπηρεσιακό Συμβούλιο του άρθρου 29 του ν. 2190/ 
1994. 

4. Η απόσπαση των Επιθεωρητών-Ελεγκτών στο 
Σ.Ε.Ε.Δ.Δ. διαρκεί τρία (3) έτη, δύναται να παραταθει 
για άλλη μια τριετία και είναι υποχρεωτική για την 
υπηρεσία του υπαλλήλου. Ο χρόνος της απόσπασης 
λογίζεται για κάθε συνέπεια ως χρόνος συνεχούς και 
πραγματικής υπηρεσίας στην οργανική θέση του υπαλ¬ 
λήλου. Ανάκληση της απόσπασης μπορςί να γίνει ύστερα 
από αίτηση του ενδιαφερομένου ή για εξαιρετικούς 
λόγους ύστερα από αιτιολογημένη εισήγηση του Γενικού 
Επιθεωρητή. 

5. Οι αποσπώμενοι στο Σ.Ε.Ε.Δ.Δ. λαμβάνουν το μισθό 
και όλες τις επιπλέον τακτικές αποδοχές, καθώς και 
τα κάθε είδους επιδόματα και απολαβές της οργανικής 
τους θέσης. Ο Γ ενικός Επιθεωρητής και οι Επιθεωρη- 
τές-Ελεγκτές λαμβάνουν επίσης ειδική πρόσθετη α¬ 
μοιβή, που καθορίζεται κατά παρέκκλιση από τις κείμενες 
διατάξεις με κοινή απόφαση των Υπουργών Εσωτερικών, 
Δημόσιας Διοίκησης και Αποκέντρωσης και Οικονομικών 
και καταβάλλεται από τον προϋπολογισμό του Υπουρ¬ 
γείου Εσωτερικών, Δημόσιας Διοίκησης και Αποκέντρω¬ 
σης. Η προβλεπόμενη εκτός έδρας αποζημίωση και τα 
οδοιπορικά έξοδα καταβάλλονται με χρηματικά εντάλ¬ 
ματα προπληρωμής. 

Άρθρο 7 

Γενικός Επιθεωρητής 

1. 0 Γ ενικός Επιθεωρητής διοικεί το Σώμα, προίσταται 
των Επιθεωρητών-Ελεγκτών, είναι πειθαρχικός προϊ¬ 
στάμενός τους και μπορεί να επιβάλλει ποινή επίπληξης 
ή προστίμου μέχρι των αποδοχών ενός μηνός και 
απευθύνει στους Επιθεωρητές-Ελεγκτές τις εντολές 
επιθεώρησης, ελέγχου και έρευνας. Ο Γ ενικός Επιθεω¬ 
ρητής αναπληρώνεται από Επιθεωρητή-Ελεγκτή που 
ορίζει ο ίδιος. 

2. Οι Επιθεωρητές-Ελεγκτές αξιολογούνται από το 
Γ ενικό Επιθεωρητή, σύμφωνα με τις εκάστοτε ισχύουσες 
διατάξεις που ορίζουν το χρόνο, τον τύπο, το περιε¬ 
χόμενο και τη διαδικασία σύνταξης των εκθέσεων και 
γενικότερα το σύστημα αξιολόγησης της υπηρεσίας ή 
του φορέα τους. 

Ο Γ ενικός Επιθεωρητής αξιολογεί επίσης κάθε χρόνο 
με ειδική έκθεση το συνολικό έργο κάθε Επιθεωρητή- 
Ελεγκτή. Με απόφαση του Υπουργού Εσωτερικών, Δη¬ 


μόσιας Διοίκησης και Αποκέντρωσης, ύστερα από ει¬ 
σήγηση του Γενικού Επιθεωρητή, ρυθμίζονται τα κρι¬ 
τήρια, ο τύπος, ο τρόπος και οι αναγκαίες λεπτομέρειες 
για την αξιολόγηση αυτή. Εόν σε δύο ειδικές εκθέσεις 
κριθεί το έργο Επιθεωρητή-Ελεγκτή ως μη ικανοποιη¬ 
τικό, ανακαλείται η απόσπασή του. 

Άρθρο 8 

Ελεγκτική διαδικασία 

1. 0 Γ ενικός Επιθεωρητής δίνει εντολή για επιθεώ¬ 
ρηση, έλεγχο ή έρευνα στους Επιθεωρητές-Ελεγκτές 
αυτεπαγγέλτως ή κατόπιν εντολής του Υπουργού Ε¬ 
σωτερικών, Δημόσιας Διοίκησης και Αποκέντρωσης, του 
οικείου υπουργού για τις υπηρεσίες του ή τα εποπτευό¬ 
μενα από αυτόν Ν.Π.Δ.Δ.. Διενέργεια ελέγχου ή έρευνας 
μπορεί να ζητήσει και ο Συνήγορος του Πολίτη. 

2. Με κοινή απόφαση του Υπουργού Εσωτερικών, 
Δημόσιας Διοίκησης και Αποκέντρωσης, του Υπουργού 
Οικονομικών και του εκάστοτε αρμόδιου υπουργού δυ¬ 
νατοί να συγκροτούνται κοινές ομάδες Επιθεωρητών- 
Ελεγκτών Δημόσιας Διοίκησης. Οικονομικών Επιθεωρη¬ 
τών και Επιθεωρητών του οικείου υπουργείου για την 
πραγματοποίηση επιθεώρησης, ελέγχου ή έρευνας. 

3. Ο Γενικός Επιθεωρητής κατανέμει τις εντολές σε 
Επιθεωρητή-ΕλεγΚτη ή σε κλιμάκιο Επιθεωρητών-Ελε- 
γκτών και παρακολουθεί την έΥκαιρη εκτέλεσή τους. 
Με την εντολή καθορίζει το χρόνο μέσα στον οποίο 
πρέπει να περατωθεί ο έλεγχος με την υποβολή της 
έκθεσης. 

4. Οι Επιθεωρητές-Ελεγκτες μπορούν για την εκ¬ 
πλήρωσή του έργου τους να επισκέπτονται την υπηρεσία 
όπου γίνεται ο έλεγχος. Επίσης έχουν δικαίωμα πρό¬ 
σβασης στους φακέλους συμπεριλαμβανομένων και των 
απορρήτων, εκτός εάν αυτά αφορούν ζητήματα που 
ανάγονται στην άσκηση εξωτερικής πολιτικής, την εθνική 
άμυνα και την κρατική ασφαλεία. Οι Επιθεωρητές υπο- 
χρεούνται να διαφυλάσσουν το απόρρητο κατά τις 
κείμενες διατάξεις. Οι υπηρεσίες οφείλουν να παρέχουν 
όλα τα απαραίτητα για το έργο των Επιθεωρητών-Ε- 
λεγκτών στοιχεία, που τίθενται υποχρεωτικά στη διάθεσή 
τους και να τους διευκολύνουν με κάθε τρόπο. 

Κατά τη διάρκεια της επιθεώρησης και του ελέγχου 
μπορούν επίσης να ζητούν πληροφορίες και στοιχεία 
από τους αρμόδιους υπαλλήλους της υπηρεσίας, να 
ζητούν εξηγήσεις και να συνεργάζονται με υπηρεσίες 
που ασχολούνται με την εξεταζόμενη υπόθεση. 

Η μη χορήγηση των παραπάνω πληροφοριών ή στοι¬ 
χείων, ως και η απόκρυψη στοιχείων ή πληροφοριών, 
καθώς επίσης η χορήγηση εν γνώσει ανακριβών στοι¬ 
χείων και γενικά η παρακώλυση και η παραπλάνηση του 
έργου των Επιθεωρητών-Ελεγκτών Δημόσιας Διοίκησης, 
πέρα από ενδεχόμενες ποινικές ευθύνες, συνιστά αυ¬ 
τοτελές πειθαρχικό παράπτωμα για το οποίο μπορεί να 
επιβληθεί μια από τις ποινές που προβλέπονται ςιτην 
παράγραφο 4 του άρθρου 207 του Υπαλληλικού Κώδικα. 

Αν κατά τον έλεγχο διαπιστωθεί μη σύννομη συμπε¬ 
ριφορά λειτουργού ή υπαλλήλου ή μέλους διοίκησης, 
η έκθεση του Επιθεωρητή-Ελεγκτή διαβιβάζεται* στο 
αρμόδιο όργανο με πρόταση για την άσκηση πειθαρχικού 
ελέγχου ή τη λήψη άλλων μέτρων. 

Αν προκόψουν αποχρώσες ενδείξεις για τέλεση ο- 

ξιόπρινης πράξης απά λειτουργό ή υπάλληλο της ε¬ 
λεγχόμενης υπηρεσίας ή μέλος διοίκησης, η έκθεση 
διαβιβάζεται και στον αρμόδιο εισαγγελέα. 

5. Μετά το πέρας της επιθεώρησης, του ελέγχου ή 
τής έρευνας ο Επιθεωρητής-Ελεγκτής υποβάλλει στο 
Γενικό Επιθεωρητή τεκμηριωμένη έκθεση. Ο Επιθεω- 
ρητής-Ελεγκτής μπορεί να διατυπώσει και προτάσεις. 
Ο Γενικός Επιθεωρητής-Ελεγκτής γνωστοποιεί το πό¬ 
ρισμα στους καθ' ύλην αρμόδιους υπουργούς και στις 
υπηρεσίες που έγινε η επιθεώρηση, ο έλεγχος ή έρευνα 
και, εφόσον διαπιστώσει παράνομη συμπεριφορά λει¬ 
τουργού ή υπαλλήλου ή μέλους διοίκησης, προτείνει 
την άσκηση πειθαρχικής δίωξης. 

6. Οι υπηρεσίες υποχρεούνται το ταχύτερο δυνατόν 
να αναφέρουν στο Γ ενικό Επιθεωρητή και στον Υπουργό 
Εσωτερικών, Δημόσιας Διοίκησης και Αποκέντρωσης τις 
ενέργειες στις οποίες προέβησαν. 

7. Στο Σ.Ε.Ε.Δ.Δ. παρέχεται γραμματειακή υποστήριξη 
από το Υπουργείο Εσωτερικών, Δημόσιας Διοίκησης και 
Αποκέντρωσης. 

8. Με προεδρικό διάταγμα, που εκδίδεται με πρόταση 
του Υπουργού Εσωτερικών, Δημόσιας Διοίκησης και 
Αποκέντρωσης, θεσπίζεται ο Κανονισμός Λειτουργίας 
του Σ.Ε.Ε.Δ.Δ. και καθορίζεται κάβε άλλη αναγκαία 
λεπτομέρεια για τη λειτουργία του. 


Άρθρο 9 

Το ύψος του καταβλητέου χρηματικού ποσού της παρ. 
7 του άρθρου 5 του ν. 1943/1991 καθορίζεται από .την 
αρμόδια επιτροπή, μετά από εισήγηση της Διεύθυνσης 
Σχέσεων Κράτους - Πολίτη του Υπουργείου Εσωτερι¬ 
κών, Δημόσιας Διοίκησης και Αποκέντρωσης, στην οποία 
υποβάλλεται και η σχετική αίτηση του ενδιαφερομένου. 

Άρθρο 10 

Μετά παρέλευση δύο (2) μηνών από την έναρξη 
ισχύος του παρόντος καταργείται το Σώμα Ελεγκτών 
Δημόσας Διοίκησης που συνεστήθη με τους νόμους 
1892/1990 και 1943/1991. όπως τροποποιήθηκαν με το 
ν. 2266/1994 και παύουν να ισχύουν όλες οι σχετικές 
με αυτό διατάξεις. Εντός της παραπάνω προθεσμίας 
το Σώμα Ελεγκτών Δημόσιας Διοίκησης διεκπεραιώνει 
τις εκκρεμείς υποθέσεις. 

Άρθρο 11 

Η ισχύς του παρόντος αρχίζει από τη δημοσίευσή 
του στην Εφημερίδα της Κυβερνήσεως. 


Παραγγέλλομε τη δημοσίευση του παρόντος στην Εφημερίδα της Κυβερνήσεως και την εκτέλεσή του ως νόμου 
του Κράτους. 


Αθήνα, 17Απριλίου 1997 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 


ΕΣΩΤΕΡΙΚΩΝ. ΔΗΜ. ΔΙΟΙΚΗΣΗΣ 
$ΑΙ ΑΠΟΚΕΝΤΡΩΣΗΣ 

ΑΛ. ΠΑΠΑΔΟΠΟΥΛΟΣ 


οι ΥΠΟΥΡΓΟΙ 


ΟΙΚΟΝΟΜΙΚΩΝ 

Γ. ΠΑΠΑΝΤΩΝΙΟΥ : 


Θεωρήθηκε και τέθηκε η Μεγάλη Σφραγίδα του Κράτους 
Αθήνα, 18 Απριλίου 1997 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΙ 

ΕΥΑΓΓ. ΠΑΝ ΝΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34* ΑΘΗΝΑ 104 32 *ΤΕΙ_ΕΧ 223211 ΥΡΕΤΟΠ*ΡΑΧ 52 34 312 


ΠΛΗΡΟΦΟΡΙΕΣ 


ΚΕΝΤΡΙΚΗ ΥΠΗΡΕΣΙΑ 

Σολωιιού 51 


■Πληροφορίες δημοσιευμάτων Α.Ε. · Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίεςγια δημοσιεύματα Α,Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


ΕΞΥΠΗΡΕΤΗΣΗΣ ΠΟΛΙΤΩΝ 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ 

Βασ. Όλγας 188, 1ος ορ.-Τ.Κ. 546 55 {031)423956 
ΠΕΙΡΑΙΑΣ 4136402 

Νικήτα 6-8 Τ.Κ. 18531 4171307 

ΠΑΤΡΑ (061)271249 

Κορίνθου 327 Τ.Κ. 262 23 224581 

ΙΩΑΝΝΙΝΑ 

Διοικητήριο Τ.Κ, 454 44 {0651)21901 

ΚΟΜΟΤΗΝΗ (0531)22637 

Δημοκρατίας 1 Τ.Κ. 691 00 26522 


5225761 

5230641 

5225713 

5249547 

5239762 

5246141 

5248188 

5248785 

5248320 


ΤΙΜΗ ΦΥΛΛΩΝ 

ΕΦΗΜΕΡΙΔΟΣΤΗΣ ΚΥΒΕΡΝΗΣΕΩΣ 


- Μέχρι 8 σελίδες 150 δρχ. 

- Από 9 μέχρι 16 σελίδες 300 δρχ, 

- Από 16 σελίδες και άνω προοαύξηση 100 δρχ. ανά Βσέλιδο ή μέρους αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.τλ.) 

50.000 

δΡΧ- 

2.500 

δρχ- 

Β' (Υπουργικές αποφάσεις κ.τλ.) 

50.000 

>. 

2.500 

Γ (Διορισμοί, απολύσεις κ.τλ. Δημ. Υπαλλήλων) 

10.000 


500 

>ι 

Δ' (Απαλλοτριώσεις, πολεοδομία κτλ.) 

50.000 

>1 

2.500 

» 

Αναπτυξιακών Πράξεων (Τ.Α.Π.Σ.) 

25.000 

» 

1.250 

>» 

Ν.Π.Δ.Δ. (Διορισμοί κ.τλ. προσωπικού Ν.Π.Δ.Δ.) 

10.000 

ι> 

500 


Παράρτημα (Πίνακες επιτυχόντων διαγωνισμών) 

5.000 


250 

„ 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 


500 


Ανώτατου Ειδικού Δικαστηρίου (Α.Ε.Δ.) 

3.000 

» 

150 

>' 

Ανωνύμων Εταιρειών & Ε.Π.Ε. 

250.000 

» 

12.500 

» 

Προκηρύξεων Α.ΣΕ.Π. 

10.000 

■* 

500 


ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

200.000 


10.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) ' 
το οποίο με τη φροντίδα του ενδιαφερομένου πρέπει να στέλνεται στην Υπηρεσίσ του Εθνικού Τυπογραφείου. 

* Οι συνδρομές του εξωτερικού επιβαρύνονται πέρα των παραπάνω αναφερομένων ποσών με τα ταχυδρομικά τέλη και 
μπορεί να στέλνονται με επιταγή και σε ανάλογο συνάλλαγμα στο Διευθυντή Οικονομικού του Εθνικού Τυπογραφείου 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑ- 
ΠΕΤ {Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουντο ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χοηυστικό 
Ποσό της συνδρομής και ολόκληρο το ποσό υπέρ του ΤΑΠΕΤ, 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 3ΐη Δεκεμβρίου ταυ ίδιου χοόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες κοινού λειτουργούν καθημερινά οπό ΟΘ.ΟΟ' έως 13.00' 














